Document ID: /fineweb-2-swissfilter-quality_10-filterrobots/filtered/02038.jsonl.gz/5605

Strassenverkehrsamt
Uffizi per il traffic sin via
Ufficio della circolazione
Sin dumonda en scrit u per telefon dain nus gugent da tut temp infurmaziuns detagliadas areguard l'utilisaziun da permiss da manischar da l'exteriur sin il territori svizzer.
En general dastga in permiss da manischar valaivel, emess d'in stadi ester, vegnir duvrà en Svizra durant maximalmain 12 mais. Quai na vala dentant betg per viadis per motivs professiunals.
Las suandantas persunas dovran in permiss da manischar svizzer:
manischunzas e manischunzs da l'exteriur che abitan dapi 12 mais en Svizra, senza esser sa trategnids durant quest temp dapli che 3 mais nuninterruttamain a l'exteriur;
persunas che mainan professiunalmain vehichels a motor da las categorias C, C1, D u D1 immatriculads en Svizra u che dovran ina permissiun per il transport professiunal da persunas. En quest cas sto il permiss svizzer vegnir acquistà avant che cumenzar l'emprim viadi professiunal.